A BIZOTTSÁG 9/2009/EK RENDELETE
(2009. január 7.)
a 969/2006/EK rendelettel a kukorica behozatalára vonatkozóan megnyitott közösségi vámkontingens keretében 2009. január 1. és 2009. január 2. között benyújtott engedélykérelmekre alkalmazandó odaítélési együttható rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet).
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
mivel:
(1)
A 969/2006/EK bizottsági rendelet (3) éves vámkontingenst nyitott meg (09.4131 tételszámmal) 242 074 tonna kukorica behozatalára.
(2)
A 969/2006/EK rendelet 2. cikkének (1) bekezdése 121 037 tonnában határozta meg az 1-es alidőszakra vonatkozó mennyiséget a 2009. január 1-jétől június 30-ig tartó időszakra.
(3)
A 969/2006/EK rendelet 4. cikke (3) bekezdése szerinti értesítés alapján megállapítható, hogy az említett rendelet 4. cikke (1) bekezdésének megfelelően a 2009. január 1-jén2009. január 2-án 13 óráig (brüsszeli idő szerint) benyújtott kérelmek a rendelkezésre álló mennyiséget meghaladó mennyiségre vonatkoznak. Ezért helyénvaló az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre állíthatók ki.
(4)
Indokolt továbbá, hogy a 969/2006/EK rendelet alapján a folyó kontingens-alidőszakra már ne lehessen több behozatali engedélyt kiadni,
ELFOGADTA EZT A RENDELETET:
1. cikk
(1) A 969/2006/EK rendeletben említett kontingenshez kapcsolódó, a 2009. január 1-jétől2009. január 2-ig 13 óráig (brüsszeli idő szerint) benyújtott kukoricabehozatali engedélykérelmek esetében az engedély a 0,880928 %-os odaítélési együtthatónak az igényelt mennyiségekre való alkalmazásával megállapított mennyiségekre állítható ki.
(2) A 2009. január 2-án (brüsszeli idő szerint) 13 órától igényelt mennyiségek esetében az engedélyek kibocsátását a folyó kontingens-alidőszakra vonatkozóan fel kell függeszteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. január 7-én.